יארנו טרולי

יארנו טרולי (באיטלקית: Jarno Trulli; נולד ב-13 ביולי 1974) הוא נהג מרוצים איטלקי שהתחרה באופן קבוע בפורמולה 1 משנת 1997 ועד 2011. הוא התחרה עבור קבוצות מינארדי, פרוסט, ג'ורדן, רנו, טויוטה, ולוטוס. התוצאה הטובה ביותר שלו באליפות הנהגים הייתה המקום השישי, אותה השיג בשנת 2004. זו גם הייתה השנה שבה השיג את ניצחונו היחידי בפורמולה 1, בגרנד פרי של מונקו. לאורך כל הקריירה שלו בפורמולה 1, היה ידוע טרולי בהישגיו במוקדמות, בהן קבע כמעט באופן קבוע זמנים מהירים יותר מאשר יריבים עם מכוניות טובות משלו. טרולי היה ידוע גם בסגנון נהיגה הגנתי שאפשר לו בהצלחה להחזיק מאחוריו נהגים מהירים יותר, לפעמים למשך מרוץ שלם. שילוב היכולת להשיג עמדות טובות בזינוק במכוניות איטיות יחסית עם יכולותיו ההגנתיות, יצרו לעיתים שיירת כלי רכב מאחוריו במהלך המירוץ, שיירה שזכתה לשם "רכבת טרולי" על ידי פרשנים, אוהדים ועיתונאים. טרולי היה אמור להתחרות בעונת 2012 אך פרש לפני תחילתה. בעונת 15–2014 התחרה באליפות הראשונה של פורמולה אי לרכבים חשמליים עם קבוצת טרולי GP, אותה ייסד בעצמו. טרולי נולד להורים חובבי ספורט מוטורי שקראו לבנם על שם יארנו סארינן, האלוף הפיני של ליגת מרוצי אופנועי גרנד פרי שנהרג במונזה ב-1973. טרולי החל להתחרות בקארטינג בגיל צעיר. לאחר שזכה באליפות העולם בקארטינג בשנת 1991, באליפות איטליה ובעוד אליפויות קארטינג בקטגוריות שונות עד 1995, זכה טרולי ב-1996 באליפות גרמניה בפורמולה 3, מה שסלל לו את הדרך לפורמולה 1. בשנת 1997 עשה את הופעת הבכורה שלו בפורמולה 1 עם מינארדי. לאחר שבעה מרוצים הוא החליף את אוליבייה פאניס הפצוע בקבוצת פרוסט שם הצליח להרשים באופן מיידי כשהוא מסיים רביעי בגרמניה. הוא אף באוסטריה והיהקרוב לסיים במקום השני אך המנוע שלו שבק לפני הסיום. הוא נשאר בקבוצת פרוסט במשך שתי העונות הבאות ובסופו של דבר השיג לראשונה מקום על דוכן המנצחים עם מקום שני בגרנד פרי האירופי של 1999. עם זאת, תוצאה זו הושגה במירוץ בו הרבה מהנהגים המובילים לא סיימו. הביצועים הפושרים של קבוצת פרוסט הביאו את טרולי להחלטה לעבור לקבוצת ג'ורדן, שם קיווה להשיג תוצאות טובות יותר. בשנת 2000 עבר טרולי לקבוצה האירית ג'ורדן, בזמן שטרולי הגיע אל הקבוצה, נראה היה שהיא כבר לא הייתה בשיא כוחה כפי שהייתה בסוף שנות ה-90. בשנתיים שלו עם הקבוצה, לא הצליח טרולי להשיג מקום על דוכן המנצחים, הוא כן הצליח אמנם להותיר רושם עם סדרת הישגים במקצי המוקדמות ולקראת סוף עונת 2001, חתם טרולי חוזה ארוך טווח עם הקבוצה האנגלו-צרפתית של בנטון-רנו. טרולי הצטרף לרנו לצדו של ג'נסון באטן. לעיתים קרובות, טרולי היה מהיר מבאטן במוקדמות, אך לא כך במרוצים עצמם. עם זאת, טרולי הוא זה שנשאר ברנו לעונת 2003 כשמצטרף אליו נהג המבחן פרננדו אלונסו. ב-2003, לרנו הייתה מכונית חזקה ואלונסו ניצח בהונגריה. טרולי נאבק להשיג תוצאות דומות, אבל הצליח לעלות על הדוכן רק בגרמניה, בפעם הראשונה מאז עזב את פרוסט. בעונת 2004 השתפר טרולי במידה ניכרת. במחצית הראשונה של העונה הוא היה הטוב מבין שני הנהגים של רנו, כשהוא צובר נקודות על בסיס קבוע ומצליח לסיים על הדוכן ובמונקו השיג בסופו של דבר את ניצחונו הראשון. לאחר הופעה זו, טרולי רצה להישאר להישאר ברנו גם לעונת 2005 אבל היחסים שלו עם הבוס של הקבוצה התערערו. טעות בפניה האחרונה בגרנד פרי הצרפתי אפשרו לנהג פרארי, רובנס באריקלו, לעלות על הדוכן במקומו ומאותו רגע, נראה היה שימיו בקבוצה ספורים. לאחר אירוע זה ועד סוף העונה, לא הצליח לטרולי לצבור נקודות כלל. מאוחר יותר הוא האשים את הקבוצה שהיא העניקה עדיפות לאלונסו. הוא פוטר שלושה מרוצים לפני סוף העונה והוחלף על ידי אלוף העולם של 1997 ז'אק וילנב, וזאת אף על פי שבשלב זה הוביל על חברו לקבוצה בדירוג הנהגים. טרולי, שכבר היה מיועד לעבור לטויוטה לעונת 2005 הצטרף לקבוצה כבר בשני המרוצים האחרונים של עונת 2004, במקום ריקרדו זונטה. עם תחילת עונת 2005, מספר סיומים על הדוכן הראו את הפוטנציאל של טרולי וטויוטה ובאינדיאנפוליס הוא השיג לטויוטה את הפול פוזישן הראשון. עם זאת, טויוטה ושש קבוצות אחרות לא נכנסו למרוץ עקב החשש שצמיגי המישלן בהם השתמשו לא היו בטוחים למירוץ. לאורך רוב העונה, היו לטרולי הישגים טובים יותר מחברו לקבוצה ראלף שומאכר, אבל ירידה ביכולת לקראת סוף העונה הורידו אותו למקום השביעי, שתי נקודות מאחורי שותפו. את עונת 2006 פתח טרולי בצורה לא טובה. במירוץ הפתיחה באוסטרליה הוא הורד מהמסלול על ידי דייוויד קולת'רד וברוב המרוצים הציג תוצאות נחותות מזה של שותפו, ראלף שומאכר. הוא השיג את הנקודות הראשונות בעונה רק במירוץ התשיעי בגרנד פרי הקנדי כשהוא פותח במקום השלישי ומצליח לסיים במקום הרביעי. הוא סיים במקום הרביעי גם בגרנד פרי האמריקאי ומכאן ואילך, הוא השיג נקודות בעוד שלושה מרוצים עם מקום שביעי בגרמניה ואיטליה ושישי ביפן. בברזיל הוא סיים במקום ה-12 לאחר שנתקל במספר בעיות מכניות בתחילת המירוץ. טרולי זכה בנקודות הראשונות של 2007 כבר באירוע השני במלזיה, לאחר שסיים במקום השביעי אליו התקדם מהמקום השמיני במוקדמות. שתי נקודות נוספות הגיעו לאחר מכן בבחריין. מהגרנד פרי הספרדי הוא פרש בשלב מוקדם בגלל בעיה מכנית. במונקו סיים במקום ה-15 בלבד, מקום אחד לפני שותפו שומאכר. לאחר מספר סיבובים ללא נקודות, סיים טרולי במקום השישי באינדיאנפוליס. לאחר שקבע זמן טוב במוקדמות. הוא פרש מהגרנד פרי הצרפתי עקב תאונה עליה קיבל על עצמו את האחריות. המחצית השנייה של העונה הייתה מאכזבת עם נקודה יחידה בברזיל. את העונה סיים במקום ה-13 לאחר שצבר רק 8 נקודות. טרולי היה אופטימי לקראת עונת 2008 אותה פתח בצורה טובה עם כמה נקודות כשהשיא היה מקום רביעי במלזיה. לאחר מספר סבבים מאכזבים הוא סיים שישי במונטריאול. ושלישי בצרפת. באירוע הסיום בברזיל שהיה רצוף תהפוכות במזג האוויר, סיים טרולי במקום השמיני, מה שהעניק לו גם את המקום התשיעי באליפות עם 31 נקודות, 6 יותר מאשר חברו לקבוצה, טימו גלוק. טרולי הגיע לעונת 2009 עם הרבה ביטחון. במירוץ הראשון של העונה, צמד הטויוטות זינקו מנתיב השירות לאחר שזמני המוקדמות שלהן נפסלו עקב כנף אחורית לא תיקנית. למרות זאת, טרולי סיים במקום השלישי המרשים. הוא נענש לאחר מכן ב-25 שניות לאחר שעקף את לואיס המילטון בזמן שהייתה במסלול מכונית הבטיחות, מה שהוריד את טרולי למקום ה-12. כמה ימים לאחר מכן, בוטלה החלטה זו לאחר שהתברר שהמילטון הטעה את השופטים בהתעקשותו שטרולי עקף אותו, כשלמעשה הוא קיבל הוראה מהקבוצה לתת לטרולי לעבור. המילטון נפסל מהמירוץ בגין הטעייה זו. וטרולי קיבל בחזרה את המקום השלישי. בבחריין קבע טרולי את הזמן המהיר ביותר במוקדמות וזינק מהמקום הראשון אבל בגלל בחירת צמיגים בעייתית, סיים שלישי. במהלך המירוץ הוא גם קבע את ההקפה המהירה ביותר, בפעם היחידה בקריירה שלו. בגרנד פרי הספרדי פרש טרולי עקב תאונה עם אדריאן סוטיל מפורס אינדיה, לאחר כמה מרוצים, בחלקם סיים עם נקודות ובחלקם הפגין ביצועים חלשים, הגיע טרולי לסינגפור, שם סיים במקום ה-12 בעוד חברו לקבוצה גלוק הגיע במקום השני. טרולי נלחם בחזרה בגרנד פרי היפני, מה שהתברר כמירוץ הביתי האחרון של טויוטה, ובו הוא סיים במקום השני. בברזיל הגיע במוקדמות למקום הרביעי אך פרש עקב תאונה, שוב עם סוטיל. הפגנת זעם של טרולי כלפי סוטיל זיכתה אותו בקנס של 10,000 דולר טרולי סיים במקום השביעי באירוע סיום העונה באבו דאבי כשהוא משיג נקודות אחרונות לטויוטה שפרשו בתום העונה. בדצמבר 2009, אושר שטרולי ישמש כאחד הנהגים של קבוצת לוטוס החדשה, יחד עם נהג מקלארן לשעבר, הייקי קובליינן. ההתחלה לא הייתה מבטיחה. טרולי הצליח לסיים רק מרוץ אחד מתוך ארבעת מרוצי הפתיחה של העונה עקב בעיות אמינות. טרולי חשף בריאיון למגזין אוטוספורט שלפני פתיחת העונה הוא היה גם במגעים עם קבוצת סאובר לגבי הצטרפות אליה. טרולי המשיך בלוטוס גם בעונת 2011. הוא פתח עם מקום 13 באוסטרליה, ופרש עם בעיה במצמד במלזיה. הוא סיים את כל ששת המרוצים הבאים אך במקומות נמוכים. בבריטניה הוא פרש עקב תקלה במנוע. בגרנד פרי הגרמני הוא הוחלף על ידי קארון צ'נדוק ההודי וכשחזר לגרנד פרי של הונגריה, פרש בגלל דליפת מים, כשחברו לקבוצה קובליינן פרש כמה הקפות מאוחר יותר עם בעיה זהה. הוא סיים במקום ה-14 בבלגיה ובאיטליה, שם הוכרז גם כי טרולי יישאר עם הקבוצה לעונת 2012. לאחר פרישה בסינגפור עם כשל בתיבת הילוכים, הוא סיים במקום ה-19 ביפן, 17 בקוריאה ושוב 19 בהודו. לעונת 2012, קבוצת לוטוס שינתה את שמה לקייטרהאם. טרולי נהג בנסיעת מבחן אחת לפני העונה, אבל ב-17 בפברואר 2012 הוכרז שטרולי לא ימשיך עם הקבוצה. טרולי התבטא לאחר מכן ואמר שהוא גאה שעזר לקייטרהאם להפוך לקבוצת פורמולה 1. טרולי לא עבר לקבוצה אחרת, מה שהשאיר את האליפות ללא נהג איטלקי, בפעם הראשונה מאז 1969. בעונת 15–2014 השתתף טרולי באליפות החדשה פורמולה אי עבור קבוצתו שלו, טרולי GP. לעונת 16–2015 הקבוצה לא הצליחה להציג רכב שעומד בתקנות ובעקבות זאת טרולי וקבוצתו פרשו מן האליפות. טרולי נשוי לברברה ולהם שני בנים, אנזו (נולד ב-2005), שנקרא על שמו של אביו של טרולי, ומרקו (נולד ב-2006). טרולי הוא הבעלים של כרם במחוז אברוצו שבאיטליה בו הוא מייצר יין משלו. יש לו גם סדרת מכוניות קארטינג בשם "טרולי קארט". טרולי בעצמו היה אלוף העולם בקארטינג ובנו אנזו מתחרה כיום באליפות הפורמולה 4 באיחוד האמירויות הערביות. מדיה וקבצים בנושא יארנו טרולי בוויקישיתוף יארנו טרולי, באתר DriverDB לנהגי מרוצים יארנו טרולי נחשף ב CNN.com pitpass - Biography, www.pitpass.com Michele Lostia, F1 news: Trulli Defends his Race Performances, AUTOSPORT.com, ‏2005-09-08 (ארכיון) Tom Errington, Trulli takes first points for Trulli GP, The Checkered Flag, ‏2014-12-14 (באנגלית) German GP, 1997. Gerhard in Wonderland, www.grandprix.com Austrian GP, 1997. Villeneuve wins - Trulli impressive, www.grandprix.com Formula 1® - The Official F1® Website, web.archive.org, ‏2015-01-09 Trulli Signs for Jordan, www.atlasf1.com Trulli Signs for Jordan, www.atlasf1.com Benetton signs Trulli for 2002, www.motorsport.com (באנגלית) Strong partnership for Trulli and Alonso, www.motorsport.com (באנגלית) Alonso makes history in Hungary, ABC News, ‏2003-08-25 (באנגלית) Formula 1® - The Official F1® Website - 2003 German Grand Prix, web.archive.org, ‏2014-12-26 Trulli to leave Renault - ABC News (Australian Broadcasting Corporation), mobile.abc.net.au Kevin Garside, ‏Trulli hits the jackpot after Schumacher crashes out, The Telegraph, 24 May 2004 Atlas F1, F1 news: Trulli Savours 'Amazing' First GP Win, AUTOSPORT.com, ‏2004-05-23 Formula 1® - The Official F1® Website - 2004 French Grand Prix, web.archive.org, ‏2014-11-16 Fernando Alonso's domination over his team-mates, www.sportskeeda.com, ‏2013-10-15 (באנגלית) Staff; agencies (2004-09-15). "Trulli sacked by Renault". The Guardian (באנגלית בריטית). ISSN 0261-3077. נבדק ב-2019-05-26. Grandprix com-First & fastest: The original online F1 news service, Trulli for Toyota in Japan?, www.grandprix.com (באנגלית) Formula 1™ - The Official F1™ Website, web.archive.org, ‏2012-10-19 "Michelin teams exonerated on Indy" (באנגלית בריטית). 2005-07-22. נבדק ב-2019-05-26. F1 Championship Classification 2005, web.archive.org, ‏2006-03-14 Domenjoz, Luc; et al. Formula One Yearbook 2006–2007. Chronosports S.A. p. 99. ISBN 2-84707-110-5. Toyota 'hugely disappointed' with result., Crash, ‏2006-10-08 (באנגלית) Alonso triumphs in final duel with Schumacher (באנגלית אמריקאית), נבדק ב-2019-05-27 Malaysian GP: Toyota race notes, www.motorsport.com (באנגלית) Allied Newspapers Ltd, Trulli enjoys the race, Times of Malta (באנגלית) Spanish Grand Prix 2007 review: Massa wins, Hamilton leads Formula 1® - The Official F1® Website - FORMULA 1™ Grand Prix de Monaco 2007, web.archive.org, ‏2014-12-28 itv.com/f1 - Trulli hails 'incredible' sixth place, web.archive.org, ‏2007-09-29 Mark Glendenning, Kovalainen: Trulli crash a racing incident - F1 - Autosport, Autosport.com (באנגלית) Michele Lostia and Pablo Elizalde, Trulli rules out Toyota podiums in 2008 - F1 - Autosport, Autosport.com (באנגלית) Q&A: Jarno Trulli., Crash, ‏2008-03-29 (באנגלית) Glock lauds fantastic day, feels bad for Trulli., Crash, ‏2008-06-09 (באנגלית) 'Phenomenal' Trulli dedicates podium to Ove., Crash, ‏2008-06-22 (באנגלית) 2008 F1 World Championship, Motor Sport Magazine, ‏2017-07-03 (באנגלית) Bullish Trulli predicts massive year for Toyota, www.motorsport.com (באנגלית) Jonathan Noble, Toyota duo excluded from qualifying - F1 - Autosport, Autosport.com (באנגלית) Jonathan Noble, Trulli penalised, Hamilton gets third - F1 - Autosport, Autosport.com (באנגלית) Formula One: Hamilton disqualified from Australian GP for lying, Autoweek, ‏2009-04-01 (באנגלית) "Trulli on pole as Toyota dominate" (באנגלית בריטית). 2009-04-25. נבדק ב-2019-05-29. "Brilliant Button wins in Bahrain" (באנגלית בריטית). 2009-04-26. נבדק ב-2019-05-29. Results 2009 Formula 1 Grand Prix of Bahrain, F1-Fansite.com, ‏2009-04-26 (באנגלית) Trulli, Sutil, Bourdais and Buemi in four-car crash at start (video), RaceFans "Singapore Grand Prix race results" (באנגלית בריטית). 2009-09-14. נבדק ב-2019-05-29. "Vettel wins as Button grabs point" (באנגלית בריטית). 2009-10-04. נבדק ב-2019-05-29. The Official Formula 1 Website, web.archive.org, ‏2009-10-20 Trulli vs. Sutil: Formula One drivers argue about wreck during Brazil GP, Autoweek, ‏2009-10-28 (באנגלית) Trulli fined for confrontation with Sutil - Times of India, The Times of India Matt Beer, Toyota pulls out of Formula 1 - F1 - Autosport, Autosport.com (באנגלית) Prime Minister announces Lotus F1 Racing 2010 drivers - Lotus F1 Fan Site, web.archive.org, ‏2009-12-18 Trulli: Lotus only at ten per cent of F1 potential so far, Crash, ‏2010-04-30 (באנגלית) Trulli admits 2010 talks with Sauber, www.motorsport.com (באנגלית) Team Lotus stand by Trulli and Kovalainen for 2011, edition.cnn.com (באנגלית) Formula 1® - The Official F1® Website - 2011 FORMULA 1 QANTAS AUSTRALIAN GRAND PRIX, web.archive.org, ‏2015-01-18 "2011 FORMULA 1 PETRONAS MALAYSIA GRAND PRIX - Race Results". Formula1.com. אורכב מ-המקור ב-17 בינואר 2015. נבדק ב-28 בדצמבר 2015. {{cite web}}: (עזרה) "Team Lotus manager Graham Watson bemoans tough race" (באנגלית בריטית). 2011-07-11. נבדק ב-2019-05-30. "Karun Chandhok replaces Jarno Trulli for German GP" (באנגלית בריטית). 2011-07-21. נבדק ב-2019-05-30. Both Team Lotus cars retire with water leaks, www.f1technical.net (באנגלית) "Jarno Trulli extends F1 Team Lotus contract" (באנגלית בריטית). 2011-09-11. נבדק ב-2019-05-30. Trulli confirmed for Team Lotus in 2012, www.motorsport.com (באנגלית) Pablo Elizalde, Caterham reveals Formula 1 team logo, Autosport.com (באנגלית) Caterham F1 Team - Vitaly Petrov joins Caterham F1 Team, web.archive.org, ‏2012-08-07 Petrov replaces Trulli at Caterham | Caterham F1 Team News | Formula 1 Teams | Sky Sports, web.archive.org, ‏2012-02-19 Jarno Trulli 'proud' of Caterham achievement, ESPN UK (באנגלית) NDTVSports.com, Jarno Trulli blasts Italy for F1 failures | Formula 1 News, NDTVSports.com (באנגלית) Trulli Formula E Team announce withdrawal from championship, FIA Formula E (באנגלית) Anthony Peregrine, ‏Trulli on the right track, The Telegraph, 16 July 2005 Anthony Peregrine, ‏Trulli on the right track, The Telegraph, 16 July 2005